रेलवे पटरियों की मरम्मत करते समय हादसा, पांच मजदूर घायल
ब्लॉक रबड़ खिसक जाने से हुआ हादसा
भास्कर संवाददाता | दतिया
बक्सी हनुमान मंदिर के पीछे रेलवे पटरियों की मरम्मत कर रहे पांच मजदूर अचानक ब्लॉक रबड़ खिसक जाने से घायल हो गए। गनीमत यह रही कि बड़ा हादसा टल गया। घटना मंगलवार सुबह की बताई गई है। सूचना मिलने पर 108 एंबुलेंस मौके पर पहुंची और पांचों मजदूरों को जिला अस्पताल के ट्राॅमा सेंटर में भर्ती कराया। जानकारी के अनुसार रेलवे के पांच मजदूर मंगलवार को सुबह बक्सी हनुमान मंदिर के पीछे स्थित रेलवे पटरियों की मरम्मत कर रहे थे तभी अचानक पटरियों की ब्लॉक रबड़ खिसक गई और वह मजदूरों के पैरों पर जा गिरी, जिससे भूरा कुशवाहा, सुरेश अहिरवार, मोहनदास अहिरवार और राजकुमार अहिरवार निवासी मुरेरा घायल हो गए। इन सभी को जिला अस्पताल में भर्ती कराया गया।
hin_Deva hin_Deva bho_Deva hin_Deva